stanford-oval/wikipedia huggingface dataset:
נבחרת שוודיה בכדורגל
היסטוריה > מונדיאל 1994

שוודיה המשיכה את הצלחתה מיורו 1992 במונדיאל 1994. שוודיה שובצה בשלב הבתים עם קמרון, רוסיה וברזיל. שוודיה סיימה בתיקו 2-2 עם קמרון, ניצחה 1–3 את רוסיה, סיימה בתיקו 1-1 עם ברזיל והעפילה לשמינית הגמר מהמקום השני בבית. 

בשמינית הגמר ניצחה שוודיה את ערב הסעודית 1–3 וברבע הגמר סיימה בתיקו 2-2 עם רומניה לאחר הארכה. תומאס ברולין העלה את שוודיה ליתרון 0–1 בדקה ה-78, אולם פלורין ראדוצ'ויו הרומני השווה שתי דקות לסיום המשחק והעלה את רומניה ליתרון 1–2 במהלך ההארכה. קנט אנדרסון השווה לשוודיה חמש דקות לסיום ההארכה ושוודיה ניצחה בבעיטות ההכרעה 4-5. 

בחצי הגמר פגשה שוודיה שוב בברזיל, אך הפעם הפסידה 0–1 ובמשחק על המקום השלישי הביסה את בולגריה 0–4 משערים של תומאס ברולין, הקאן מילד, הנריק לארסון וקנט אנדרסון. קנט אנדרסון היה המבקיע הבולט של שוודיה עם חמישה שערים, מרטין דאלין הבקיע ארבעה שערים ותומאס ברולין נבחר על ידי פיפ"א לנבחרת הטורניר עם שלושה שערים. המקום השלישי בו סיימה שוודיה היווה את ההישג הגדול ביותר שלה מאז מונדיאל 1958 ובנוסף היווה את ההישג הגדול ביותר של הנבחרת בטורניר מחוץ לגבולות שוודיה.
היסטוריה > שנות האלפיים

יורו 2000 היה טורניר אליפות אירופה הראשון אליו הצליחה שוודיה להעפיל דרך טורניר מוקדמות. אולם זה גם היה ההישג היחידי של שוודיה בטורניר זה. שוודיה הפסידה לבלגיה ואיטליה וסיימה בתיקו עם טורקיה. בעקבות תוצאות אלו סיימה שוודיה במקום האחרון בבית ללא ניצחון.
שנתיים מאוחר יותר העפילה שוודיה למונדיאל 2002 ושובצה לבית קשה עם נבחרות אנגליה, ארגנטינה וניגריה. שוודיה סיימה בתיקו 1-1 עם אנגליה, ניצחה את ניגריה 1–2 וסיימה בתיקו 1-1 עם ארגנטינה. בעקבות התוצאות סיימה שוודיה במקום הראשון בבית והעפילה לשמינית הגמר, אולם בשלב זה הודחה על ידי סנגל 1–2 משער זהב.
יורו 2004 היה הטורניר הראשון אותו סיימה שוודיה ללא הפסד. בשלב הבתים הביסה שוודיה את בולגריה 0–5 וסיימה בתיקו 1-1 עם איטליה. המשחק האחרון בשלב הבתים היה שנוי במחלוקת: שוודיה התמודדה מול דנמרק כאשר תוצאת תיקו 2-2 ביניהן הייתה מעלה את שתי הנבחרות לשלב הבא בלי קשר לתוצאת המשחק שהתקיים באותה שעה בין איטליה לבין בולגריה. המשחק אכן הסתיים בתיקו 2-2 והדבר גרם לזעם בקרב האיטלקים, שטענו שתוצאת המשחק סודרה מראש בין הקבוצות. שוודיה סיימה במקום הראשון בבית, אך הודחה ברבע הגמר כאשר הפסידה להולנד בבעיטות הכרעה 4–5 לאחר 0-0 בתום ההארכה.
במונדיאל 2006 שובצה שוודיה בבית המוקדם עם טרינידד וטובגו, אנגליה ופרגוואי. שוודיה פתחה את משחקיה בתיקו 0-0 מאכזב מול טרינידד וטובגו. במשחקה השני ניצחה שוודיה את פרגוואי 0–1 משער ניצחון בדקה ה-89 של פרדי יונגברי. במשחקה האחרון בשלב הבתים סיימה שוודיה בתיקו 2-2 עם אנגליה, כאשר הנריק לארסון מבקיע שער שוויון לשוודיה בדקה ה-90. שוודיה העפילה לשמינית הגמר מהמקום השני בבית, אך הפסידה לגרמניה 0–2.
שוודיה העפילה ליורו 2008 שהיוותה העפלה שלישית ברציפות לאליפות אירופה. שוודיה ניצחה את יוון, אך הפסידה לספרד ולרוסיה וסיימה במקום השלישי בבית.
4 שנים מאוחר יותר העפילה שוודיה ליורו 2012 וגם בו הודחה בשלב הבתים לאחר שהפסידה לאוקראינה ולאנגליה וניצחה את צרפת. בסוף שנת 2012 עברה נבחרת שוודיה לשחק בפרנדס ארנה שהחליף את אצטדיון רוסונדה כמגרשה הביתי.
ב-6 באפריל 2016 טרם משחקי יורו 2016, הודיעה הנהלת ההתאחדות הכדורגל השוודית על מינויו של מאמן אלופת שוודיה היוצאת באותה שנה נורשפין למאמן הנבחרת. המינוי נכנס לתוקף מיד לאחר ששוודיה סיימה את משחקי היורו.
שוודיה העפילה ליורו 2016, אך סיימה במקום האחרון בבית בסיבוב הראשון והודחה לאחר שסיימה בתיקו עם אירלנד והפסידה לאיטליה ובלגיה. בכך הודחה שוודיה בשלב הבתים של אליפות אירופה בפעם השלישית ברציפות.
את מוקדמות מונדיאל 2018 סיימה שוודיה במקום השני בבית שכלל את צרפת והולנד, והעפילה לפלייאוף העלייה מול איטליה, אותה היא ניצחה בתוצאה 0–1 בבית וסיימה מולה בתיקו 0-0 בחוץ, ובכך העפילה למונדיאל לאחר שכשלה לעלות לשני הטורנירים הקודמים. את שלב הבתים היא סיימה ראשונה עם 2 ניצחנות על נבחרות דרום קוריאה ומקסיקו מול הפסד לנבחרת גרמניה. בשמינית הגמר היא המשיכה וניצחה את שווייץ 0-1, אך הפסידה לאנגליה ברבע הגמר והודחה.
כל גביעי העולם

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
אורוגוואי 1930: לא נרשמה
| הממלכה האיטלקית 1934 | רבע גמר | 2 | 1 | 0 | 1 | 4 | 4 |
| צרפת 1938 | מקום רביעי | 3 | 1 | 0 | 2 | 11 | 9 |
| ברזיל 1950 | מקום שלישי | 5 | 2 | 1 | 2 | 11 | 15 |
שווייץ 1954: לא העפילה
| שוודיה 1958 | מקום שני | 6 | 4 | 1 | 1 | 12 | 7 |
צ'ילה 1962: לא העפילה
אנגליה 1966: לא העפילה
| מקסיקו 1970 | סיבוב ראשון | 3 | 1 | 1 | 1 | 2 | 2 |
| גרמניה 1974 | סיבוב שני (רבע גמר) | 6 | 2 | 2 | 2 | 7 | 6 |
| ארגנטינה 1978 | סיבוב ראשון | 3 | 0 | 1 | 2 | 1 | 3 |
ספרד 1982: לא העפילה
מקסיקו 1986: לא העפילה
| איטליה 1990 | סיבוב ראשון | 3 | 0 | 0 | 3 | 3 | 6 |
| ארצות הברית 1994 | מקום שלישי | 7 | 3 | 3 | 1 | 15 | 8 |
צרפת 1998: לא העפילה
| קוריאה הדרומית יפן 2002 | שמינית גמר | 4 | 1 | 2 | 1 | 5 | 5 |
| גרמניה 2006 | שמינית גמר | 4 | 1 | 2 | 1 | 3 | 4 |
דרום אפריקה 2010: לא העפילה
ברזיל 2014: לא העפילה
| רוסיה 2018 | רבע גמר | 5 | 3 | 0 | 2 | 6 | 4 |
קטר (מדינה) 2022: לא העפילה
ארצות הברית מקסיקו קנדה 2026: 
| סה"כ | 12/22 | 51 | 19 | 13 | 19 | 80 | 73 |
משחקי תיקו כוללים גם משחקים שהוכרעו בבעיטות הכרעה
כל אליפויות אירופה בכדורגל

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
צרפת 1960: לא נרשמה
ספרד 1964: לא העפילה
איטליה 1968: לא העפילה
בלגיה 1972: לא העפילה
יוגוסלביה 1976: לא העפילה
איטליה 1980: לא העפילה
צרפת 1984: לא העפילה
גרמניה 1988: לא העפילה
| שוודיה 1992 | חצי גמר | 4 | 2 | 1 | 1 | 6 | 5 |
אנגליה 1996: לא העפילה
| בלגיה הולנד 2000 | סיבוב ראשון | 3 | 0 | 1 | 2 | 2 | 4 |
| פורטוגל 2004 | רבע גמר | 4 | 1 | 3 | 0 | 8 | 3 |
| אוסטריה שווייץ 2008 | סיבוב ראשון | 3 | 1 | 0 | 2 | 3 | 4 |
| פולין אוקראינה 2012 | סיבוב ראשון | 3 | 1 | 0 | 2 | 5 | 5 |
| צרפת 2016 | סיבוב ראשון | 3 | 0 | 1 | 2 | 1 | 3 |
| האיחוד האירופי 2020 | שמינית גמר | 4 | 2 | 1 | 1 | 5 | 4 |
גרמניה 2024: לא העפילה
בריטניה אירלנד 2028: 
| סה"כ | 7/17 | 24 | 7 | 7 | 10 | 30 | 28 |
משחקי תיקו כוללים גם משחקים שהוכרעו בבעיטות הכרעה
ליגת האומות של אופ"א

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| פורטוגל 2018-2019 | ב | עלתה לדרג א | 4 | 2 | 1 | 1 | 5 | 3 |
| איטליה 2020-2021 | א | ירדה לדרג ב | 6 | 1 | 0 | 5 | 5 | 13 |
| הולנד 2022-2023 | ב | ירדה לדרג ג | 6 | 1 | 1 | 4 | 7 | 11 |
| 2024-2025 | ג | עלתה לדרג ב | 6 | 5 | 1 | 0 | 19 | 4 |
| 2026-2027 | ב |  |  |  |  |  |  |  |
| סה"כ | סה"כ | סה"כ | 22 | 9 | 3 | 10 | 36 | 31 |
משחקי תיקו כוללים גם משחקים שהוכרעו בבעיטות הכרעה
שחקנים מפורסמים

זלאטן איברהימוביץ'
פטריק אנדרסון
קנט אנדרסון
תומאס ברולין
מרטין דאלין
רוני הלסטרום
הנריק לארסון
פרדי יונגברי
ויקטור לינדלף
תומאס רבאלי
קורט האמרין
לואיס ססמאנדז
קים שלסטרם
נילס לידהולם
גונאר נורדאהל
גונאר גרן
טוביאס היסן
סגל הנבחרת

להלן סגל נבחרת שוודיה לאחר משחקי יורו 2020
הנתונים מעודכנים נכון ל-16 ביולי 2021
| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
|  | שוער | רובין אולסן | 8 בינואר 1990 | 43 | 0 | אנגליה אברטון |
|  | שוער | קארל יוהאן יוהנסון | 28 בינואר 1990 | 9 | 0 | דנמרק פ.צ. קופנהגן |
|  | שוער | כריסטופר נורדפלט | 23 ביוני 1989 | 14 | 0 | טורקיה גנצ'לרבירלי |

|  | הגנה | ויקטור לינדלף | 17 ביולי 1994 | 40 | 3 | אנגליה מנצ'סטר יונייטד |
|  | הגנה | אנדראס גרנקוויסט (קפטן) | 16 באפריל 1995 | 88 | 9 | שוודיה הלסינגבורג |
|  | הגנה | פייר בנגטסון | 12 באפריל 1988 | 37 | 0 | דנמרק ויילה בולדקלאב |
|  | הגנה | לודוויג אוגוסטינסון | 21 באפריל 1994 | 32 | 2 | גרמניה ורדר ברמן |
|  | הגנה | פיליפ הלנדר | 22 באפריל 1993 | 15 | 0 | סקוטלנד גלאזגו ריינג'רס |
|  | הגנה | אמיל קראפט | 2 באוגוסט 1994 | 27 | 0 | אנגליה ניוקאסל יונייטד |
|  | הגנה | פונטוס יאנסון | 13 בפברואר 1991 | 27 | 0 | אנגליה ברנטפורד |
|  | הגנה | מרקוס דנילסון | 8 באפריל 1989 | 8 | 2 | הרפובליקה העממית של סין דאליין פרופשיונאל |

|  | קשר | אלבין אקדל | 28 ביולי 1989 | 57 | 0 | איטליה סמפדוריה |
|  | קשר | קין סמה | 30 בספטמבר 1993 | 11 | 0 | אנגליה ווטפורד |
|  | קשר | ויקטור קלאסון | 2 בינואר 1992 | 45 | 9 | רוסיה קרסנודאר |
|  | קשר | מתיאס סוונברג | 5 בינואר 1999 | 8 | 1 | איטליה בולוניה 1909 |
|  | קשר | קריסטופר אולסון | 30 ביוני 1995 | 24 | 0 | רוסיה קרסנודאר |
|  | קשר | דיאן קולוסבסקי | 25 באפריל 2000 | 12 | 1 | אנגליה טוטנהאם הוטספר |
|  | קשר | ג'נס קייסט | 10 באוגוסט 1999 | 4 | 0 | דנמרק מיטיולן |

|  | חלוץ | אלכסנדר איסק | 21 בספטמבר 1999 | 21 | 6 | אנגליה ניוקאסל יונייטד |
|  | חלוץ | רובין קוואיסון | 9 באוקטובר 1993 | 25 | 9 | גרמניה מיינץ 05 |
|  | חלוץ | ג'ורדן לארסון | 20 ביוני 1997 | 6 | 1 | רוסיה ספרטק מוסקבה |
שיאי שחקנים

נכון ל-19 בנובמבר 2024
שיאי שחקנים > שיאני ההופעות

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | אנדרס סוונסון | 1999–2013 | 148 | 21 |
| 2 | תומאס רבאלי | 1981 - 1997 | 143 | 0 |
| 3 | אנדראס איסאקסון | 2002 - 2016 | 133 | 0 |
| 3 | סבסטיאן לארסון | 2008– 2021 | 133 | 10 |
| 5 | קים שלסטרם | 2001 - 2016 | 131 | 16 |
| 6 | זלאטן איברהימוביץ' | 2001 – 2023 | 122 | 62 |
| 7 | אולוף מלברג | 2000 - 2012 | 117 | 8 |
| 8 | רולנד נילסון | 1986 - 2000 | 116 | 1 |
| 9 | ביורן נורדקוויסט | 1963–1978 | 115 | 0 |
| 10 | ניקלאס אלכסנדרסון | 1993 – 2008 | 109 | 7 |
שיאי שחקנים > מלכי השערים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |
| 1 | זלאטן איברהימוביץ' | 2001 – 2023 | 62 | 122 | 0.51 |
| 2 | סוון רודל | 1923 - 1932 | 49 | 43 | 1.14 |
| 3 | גונאר נורדאהל | 1942–1948 | 43 | 33 | 1.3 |
| 4 | הנריק לארסון | 1993–2009 | 37 | 106 | 0.35 |
| 5 | גונאר גרן | 1940 - 1958 | 32 | 57 | 0.56 |
| 6 | קנט אנדרסון | 1990–2000 | 31 | 83 | 0.37 |
| 7 | מרקוס אלבק | 1999–2008 | 30 | 74 | 0.41 |
| 8 | מרטין דאלין | 1991–1997 | 29 | 60 | 0.48 |
| 9 | תומאס ברולין | 1990–1995 | 27 | 47 | 0.57 |
| 9 | אגנה סימונסון | 1957 - 1967 | 27 | 51 | 0.53 |
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
↑  יאן אנדרסון יאמן את נבחרת שוודיה הבוגרת מיד לאחר סיום קמפיין יורו 2016, מתוך אתר התאחדות הכדורגל השוודית, 6 באפריל 2016. (בשוודית)
| כדורגל בשוודיה שוודיה |
| --- | --- | --- |
| ניהול | התאחדות הכדורגל השוודית • קבוצות • אצטדיונים • תחרויות |  |
| תחרויות ליגה | אלסוונסקאן • סוּפֵּרֵטָאן • דומאלסוונסקאן |  |
| תחרויות גביע | הגביע השוודי • הגביע השוודי לנשים • רויאל ליג • סופרקאפן |  |
| נבחרות | נבחרת הגברים • נבחרת הנשים • הנבחרת הצעירה |  |
שחקני הנבחרת לפני המשחק נגד אוקראינה במהלך טורניר יורו 2012
אנדרס סוונסון שיאן ההופעות (148) נבחרת שוודיה בכל הזמנים
זלאטן איברהימוביץ' מלך השערים (62) נבחרת שוודיה בכל הזמנים
לירן הנדל

| --- | --- |

הנדל בגמר גביע המדינה בכדורסל בכיסאות גלגלים, 2017
 לידה:  2 באוגוסט 1973 (בן 51) 
 מידע כללי
 מדינה:  ישראל ישראל
 ספורט
 ענף ספורט:  כדורסל נכים 
 
לירן הנדל (נולד ב-2 באוגוסט 1973), כדורסלן ישראלי בספורט נכים.
קריירה

הנדל נפצע בתאונת דרכים בגיל 18, בעקבותיה הוא משותק בפלג גופו התחתון. לאחר מכן הוא החל לעסוק בספורט נכים (טניס וכדורסל). בתחום הכדורסל נמנה הנדל בין חברי נבחרת ישראל לכדורסל נכים משנת 1993. בשנת 1999 הוא היה בין מייסדי עמותת קסם וחבר נבחרת הכדורסל של העמותה, בה הוא משמש כיום (2008) קפטן.
בשנים 2001–2002 שיחק הנדל בליגה האיטלקית לכדורסל נכים. בשובו לארץ הוא חזר לנבחרת עמותת קסם ונבחרת ישראל ובשנת 2006 היה בין המאיימים בפרישה, במחאה על העיכוב בתשלומים לשחקניה. במדי נבחרת קסם הנדל שותף לזכיותיה באליפות המדינה ותחרויותיה בגביע אירופה.
הישגים

| מדליה | טורניר (שנה) | תחום |
| --- | --- | --- |
| זהב | אליפות הליגה הלאומית (ישראל, 1999/2000) | כדורסל |
| ארד | גביע אירופה (2000/2001) | כדורסל |
| זהב | אליפות המדינה (ישראל, 2002/2003) | כדורסל |
| זהב | אליפות המדינה (ישראל, 2003/2004) | כדורסל |
| זהב | אליפות המדינה (ישראל, 2004/2005) | כדורסל |
הערות שוליים

↑  מכתב הפרישה באתר ספסל, 26.5.2006
|  משלחת ישראל למשחקים הפאראלימפיים בייג'ינג (2008)  |
| --- | --- | --- |
|  אופני יד | נתי גרוברג |  |
|  אתלטיקה | בזה נבבה |  |
|  חץ וקשת | עמית דרור |  |
|  חתירה | פסקל ברקוביץ •  אלי נאווי • חתירה זוגית (איגור קוגן, מרי קוגן) רביעייה מעורבת (אנסטסיה דוברובולסקי, אנדריי זוכבאיה, ראובן מגנאג'י, שיר קלמנוביץ וההגאי גנדי סנדלר) |  |
|  טניס |  שרגא ויינברג • אילנית פרידמן •  בועז קרמר |  |
|  טניס שולחן | דוד אלטרץ • לירן גבע • זאב גליקמן • שמואל שור |  |
|  כדורסל | נבחרת ישראל בכדורסל כיסאות גלגלים (גברים) (אריאל אוטולנגי, אלון דור-און, ליאור דרור, דוד דרעי, לירן הנדל, שי חיים, אבי לרמן, דותן מישר, רון פורמן, רותם פיליפס (קפטן), רועי רוזנברג, אייל שרטוב) |  |
|  קליעה |  דורון שזירי |  |
|  רכיבה | עומר בן-דור |  |
|  שחייה | זיו בטר • יזהר כהן • קרן לייבוביץ' • ליעוז עמר •  ענבל פיזרו • ענבל שוורץ • איאד שלבי |  |
|  שיט | צוות סונאר (ארנון אפרתי, בני וקסלר, דרור כהן) |  |
אלישע עזרא

אלישע עזרא הוא ספורטאי ספורט נכים ישראלי רב-תחומי.
עזרא מתאמן במרכז הספורט לנכים של איל"ן ברמת גן והשתתף בתחרויות ארציות ועולמיות בענפי ספורט שונים ובענף המרכזי בו הוא לוקח חלק: סיוף בכיסאות גלגלים.
במשחקי סטוק מנדוויל לשנת 1979 השתתף בתחרויות סיף וזכה במדליית ארד.
בשנת 1980 הגיע למקום השלישי באליפות הארץ לנכים בסיוף.
בשנת 1986 השתתף בריצת מרתון בוושינגטון וסיים שביעי מבין הרצים הנכים, עם זמן של 2:44.03 שעות.
בשנת 1987 דורג שביעי באליפות אירופה בסיף כיסאות גלגלים.
בשנת 1988 התחרה באתלטיקה והגיע מקום הראשון במירוץ כיסאות גלגלים למרחק 1,500 מטר.
בשנת 1989 זכה עם שלמה בלן בטורניר זוגות באליפות ישראל בטניס כיסאות גלגלים במדליית הכסף.
עזרא שיחק כדורסל כיסאות גלגלים והיה חבר נבחרת איל"ן תל אביב.
במשחקים הפאראלימפיים סידני (2000) התחרה בסיף בדרגת נכות A ולקח חלק בתחרויות דקר ורומח. בשתי התחרויות סיים בשלבי המוקדמות ולא העפיל לשמינית הגמר.
הערות שוליים

↑  זהב ו-2 ארד לנכים, מעריב, 24 ביולי 1979
↑  ששון אהרוני - אלוף איל"ן בסיוף, מעריב, 16 בינואר 1980
↑  אברהם תשובה, מרתון וושינגטון: הישג לנכים ישראלים, מעריב, 3 בנובמבר 1986
↑  סייפי הנכים - מקום רביעי באירופה, מעריב, 6 בספטמבר 1987
↑  אלכס פרלסמן, השיא של דב קרמר הציל את תחרות האתלטיקה, מעריב, 8 במאי 1988
↑  בארץ, מעריב, 22 בספטמבר 1989
↑  אברהם תשובה, ניצחון לאיל"ן הרצליה בליגת הנכים, מעריב, 4 בינואר 1990
|  משלחת ישראל למשחקים הפאראלימפיים סידני (2000)  |
| --- | --- | --- |
|  אתלטיקה | נחמן וולף •  יוגב קנזי |  |
|  הרמת משקולות | חגית בריל |  |
|  טניס | גיל נאור • אייל שרטוב |  |
|  טניס שולחן |  זאב גליקמן |  |
|  כדורעף | נבחרת ישראל בכדורעף (גברים) (יאיר בן-דור, אבי בן-שמחון, דניאל גלעדי, גיל גרוס, עדי דויטש, חגי זמיר, גיל חבה, נסים פרנקו, חן צור, אליעזר קלינה, צבי קרש (קפטן)) |  |
|  סיף | אלישע עזרא |  |
|  קליעה | אברהם הדסי •  דורון שזירי • אליהו חברה |  |
|  רכיבה | איתי צוק |  |
|  שחייה | חנוך בודין • רון בולוטין • יזהר כהן •  קרן לייבוביץ' • אוריאל מוזס • יצחק ממיסטבאלוב • ערן שמש |  |
|  שיט | צוות סונאר (ארנון אפרתי, דרור כהן, גדי ספקטור) |  |
שמואל פרוכטר

שמואל פרוכטר (פרי) (1931 – 21 בנובמבר 1968) היה ספורטאי ספורט נכים ישראלי, מנציגיה הראשונים של ישראל במשחקים הפאראלימפיים ומייסד ארגון נכי תאונות העבודה בישראל.
בנו של הרב שוחט ובודק אברהם פרוכטר. נולד בסוצ'אבה, רומניה ועלה לישראל בשנת 1948 לאחר שהות במחנות המעצר בקפריסין. לאחר שירותו הצבאי החל לעבוד בבניין אך כעבור זמן קצר נפגע בתאונת עבודה. פרוכטר סבל משיתוק בשתי רגליו והיה מרותק לכיסא גלגלים.
בשנת 1957 הקים את ארגון נכי תאונות העבודה בישראל ועמד בראשו. הארגון שם בראש מטרותיו את שיקום הנכים והחזרתם למעגל היצרני. על כך אמר פרוכטר בשנת 1964: "נכה העבודה לא סיים את חייו! הוא רוצה להרגיש שרואים בו אדם בעל יכולת! הוא משתוקק לחוש בכך, שאין רואים אותו כנטל קשה על שכם הציבור! הוא רוצה רק להוכיח – גם לעצמו, גם לרעייתו, גם לילדיו, לכולם – שהוא חלק מתוך הציבור, שהוא עוד בן אדם! הוא זקוק רק להזדמנות הסבירה. תנו לו את ההזדמנות הזאת – והוא ילמד מחדש איך מחייכים בעולמנו! המושג מוגבל – הוא כיום מורשת העבר. זוהי רק שאלה של סיווג נכון במקום העבודה המתאים".
הארגון נאבק בין היתר על השוואת זכויותיהם של נכי תאונות העבודה לזכויות נכי צה"ל ובשיתוף עם מרכז הקואופרציה הקים הארגון את הקואופרטיב הראשון של נכים.
הוא צורף כנציג אילנשיל פוליו אל נבחרת ישראל בכדורסל כיסאות גלגלים שהתחרתה במשחקים הפאראלימפיים רומא (1960). יחד עם הנבחרת זכה במדליית ארד.
פרוכטר עבד במרכזייה הטלפונית של עיריית בני ברק.
ב-21 בנובמבר 1968 לקה בשבץ ונפטר. הוא הובא למנוחות בבית העלמין קריית שאול.
היה נשוי ואב לשתי בנות.
הערות שוליים

↑  שמואל פרוכטר ז"ל, הצופה, 27 בנובמבר 1968
↑  צבי בהר, שמואל פרי (פרוכטר), דבר, 20 בינואר 1969
↑  דב גולדשטיין, "המקצוע":משותק בכסא גלגלים, מעריב, 25 במרץ 1963
↑  נכי תאונות עבודה יצרו "אבא" לעצמם, מעריב, 21 במרץ 1957
↑  שמואל פרוכטר, נכי תאונות עבודה, הארץ, 29 במרץ 1960
↑  דב גולדשטיין, "אנחנו לא רוצים להיות מקרים סוציאליים", מעריב, 22 בינואר 1964
↑  נכי תאונות עבודה תובעים הקלות בדומה לנכי צה"ל, חרות, 5 בספטמבר 1965
↑  נכי אילנשיל – לאולימפיאדת הנכים ברומא, על המשמר, 15 בספטמבר 1960
↑  שמואל פרוכטר ז"ל, הצופה, 22 בנובמבר 1968
|  משלחת ישראל למשחקים הפאראלימפיים רומא (1960)  |
| --- | --- | --- |
|    אתלטיקה | צבי בן-צבי • יגאל פרג'ון |  |
|    טניס שולחן | מיקי אבלס •  מתי אנג'ל • אהרון קירשנר |  |
|    כדורסל |  נבחרת ישראל בכדורסל (משה בורשטיין, מיכאל בן-נפתלי, צבי בן-צבי, ישראל גלובוס, ראובן חברון, שמחה לוסטיג, משה פלד, שמואל פרוכטר, אהרון קירשנר, נפתלי רוסמן) |  |
|    שחייה |  מתי אנג'ל •  ישראל גלובוס •  הדוויג לנג |  |
משה מוסאי

משה מוסאי (נולד ב-1942) הוא ספורטאי פאראלימפי ישראלי לשעבר.
ביוגרפיה

במלחמת ששת הימים שירת כחייל מילואים במערך המרגמות המוצנח והוצב מול חומות העיר העתיקה בירושלים בתפקיד קשר גדודי. ביום השלישי למלחמה נפגע בעמוד השדרה מרסיסי מרגמה שנורו בזמן שיצא לחילוץ חבר ליחידה שנפגע. בתקופת השיקום החל באימוני שחייה בבית הלוחם ובלימודים באקדמיה לצילום בתל אביב.
השתתף במשחקי סטוק מנדוויל וזכה בהם להישגים. ב-1969 זכה במדליית כסף במשחה חזה וב-1971 השתתף במשחה שליחים (עם משה לוי ויעקב בן-אריה) בו זכו במדליית זהב וקבעו שיא עולם חדש (2:26.5 דקות).
במשחקים הפאראלימפיים היידלברג (1972) זכה במדליית זהב במשחה שליחים (עם יוסף ונגר ומשה לוי). בנוסף דורג במקום שישי במשחה 50 מטר בסגנון חופשי והתחרה במשחה 3X25 מטר שבו לא העפיל לגמר. במשחקים הפאראלימפיים טורונטו (1976) דורג במקום השמיני במשחה פרפר 25 מטר, התחרה בשני משחי 50 מטר בהם לא העפיל לגמר וזכה עם נבחרת הכדורסל במדליית כסף.
נשוי ואב לשלושה. בעל חנות צילום בתל אביב.
רון פורמן

| --- | --- |
אין תמונה חופשית
 לידה:  27 בנובמבר 1977 (בן 47) 
 מידע כללי
 מדינה:  ישראל ישראל
 ספורט
 ענף ספורט:  כדורסל נכים 
 
רון פורמן (נולד ב-1977) הוא שחקן ומאמן כדורסל כיסאות גלגלים, חבר נבחרת ישראל בכדורסל בכיסאות גלגלים.
פורמן נפגע בשנת 1994 בתאונת דרכים קשה וסבל משברים שפגעו בעמוד השדרה וגרמו לשיתוק פלג גופו התחתון.
במהלך השנים שיחק כדורסל בקבוצות קסם חדרה, קבוצת איל"ן של מרכז הספורט לנכים ברמת גן וקבוצת בית הלוחם בירושלים. כחבר נבחרת ישראל השתתף מספר פעמים באליפות אירופה ובמשחקים הפאראלימפיים בייג'ינג (2008), בהם דורגה הנבחרת במקום השישי.
בשנת 2020 הוסמך כמאמן במכון וינגייט והחל לשמש עוזר מאמן של קבוצת בית הלוחם בירושלים.
הערות שוליים

↑  ת"א (חיפה) 1845/94 - פורמן רון נ' המאגר הישראלי לביטוח
|  משלחת ישראל למשחקים הפאראלימפיים בייג'ינג (2008)  |
| --- | --- | --- |
|  אופני יד | נתי גרוברג |  |
|  אתלטיקה | בזה נבבה |  |
|  חץ וקשת | עמית דרור |  |
|  חתירה | פסקל ברקוביץ •  אלי נאווי • חתירה זוגית (איגור קוגן, מרי קוגן) רביעייה מעורבת (אנסטסיה דוברובולסקי, אנדריי זוכבאיה, ראובן מגנאג'י, שיר קלמנוביץ וההגאי גנדי סנדלר) |  |
|  טניס |  שרגא ויינברג • אילנית פרידמן •  בועז קרמר |  |
|  טניס שולחן | דוד אלטרץ • לירן גבע • זאב גליקמן • שמואל שור |  |
|  כדורסל | נבחרת ישראל בכדורסל כיסאות גלגלים (גברים) (אריאל אוטולנגי, אלון דור-און, ליאור דרור, דוד דרעי, לירן הנדל, שי חיים, אבי לרמן, דותן מישר, רון פורמן, רותם פיליפס (קפטן), רועי רוזנברג, אייל שרטוב) |  |
|  קליעה |  דורון שזירי |  |
|  רכיבה | עומר בן-דור |  |
|  שחייה | זיו בטר • יזהר כהן • קרן לייבוביץ' • ליעוז עמר •  ענבל פיזרו • ענבל שוורץ • איאד שלבי |  |
|  שיט | צוות סונאר (ארנון אפרתי, בני וקסלר, דרור כהן) |  |
חיים כהן (ספורטאי)

חיים כהן (14 במרץ 1950 – 25 בנובמבר 2016) היה ספורטאי ספורט נכים, שחקן וקפטן נבחרת ישראל בכדורסל בכיסאות גלגלים.
כהן נולד וגדל בתל אביב, למד בתיכון עירוני י"א והיה שחקן בקבוצות הנוער והבוגרים של בני יהודה תל אביב. הוא שירת בחטיבת הצנחנים ונפצע קשה בפעולת כראמה, בעקבותיה נותר מרותק לכיסא גלגלים והחל בפעילות שיקומית בבית הלוחם.
במשחקים הפאראלימפיים היידלברג (1972) ובמשחקים הפאראלימפיים טורונטו (1976) השתתף בתחרויות אתלטיקה בדרגת נכות 4: בהיידלברג התחרה בהטלת כידון, זריקת אלה וזריקת דיסקוס ובטורונטו התחרה בזריקת דיסקוס.
כשחקן כדורסל כיסאות גלגלים השתתף במשחקי סטוק מנדוויל.
באליפות אירופה לשנת 1975 הוא הוכתר בתואר מלך הסלים. בהמשך השתתף במשחקים הפאראלימפיים טורונטו (1976) בה זכתה הנבחרת במדליית כסף, במשחקים הפאראלימפיים ארנהם (1980) היה שותף לזכייה במדליית זהב ובמשחקים הפאראלימפיים סיאול (1988) בהם סיימה הנבחרת ברבע הגמר.
נפטר בשנת 2016 והוכר כחלל צה"ל שנפטר כתוצאה מפציעתו בשירות.
ציון יעקב (כדורסלן)

ערך זה עוסק בספורטאי ספורט נכים. אם התכוונתם לכדורגלן, ראו .
ציון יעקב הוא ספורטאי ספורט נכים, בעבר חבר נבחרת ישראל בכדורסל בכיסאות גלגלים.
קריירה

יעקב השתתף במשחקי סטוק מנדוויל והתחרה באתלטיקה ובסיף. בשנת 1974 זכה במדליית כסף בריצה למרחק 100 מטרים ובמדליית ארד בסיף.
כחבר נבחרת ישראל בכדורסל בכיסאות גלגלים, היה שותף לזכיית הנבחרת במדליית זהב באליפות העולם בבלגיה בשנת 1975. בנוסף, השתתף שלוש פעמים כנציג ישראל במשחקים הפאראלימפיים. במשחקים הפאראלימפיים ארנהם (1980) היה שותף לזכייה במדליית זהב. הוא היה חבר הנבחרת גם במשחקים הפאראלימפיים ניו יורק וסטוק מנדוויל (1984) ובמשחקים הפאראלימפיים סיאול (1988).
נישא לספורטאית הנכה נורית יעקב והם מתגוררים בזכרון יעקב.
אבי לרמן

| --- | --- |

לרמן באפריל 2022
 לידה:  12 באוקטובר 1966 (בן 58)
 מדינה:  ישראל 
 מקצוע:  מנהל ישראלי, שחקן כדורסל פראלימפי
 
אבי לרמן (נולד בתל אביב ב-12 באוקטובר 1966) הוא מנהל ישראלי וספורטאי-עבר פאראלימפי. בתפקידו האחרון כיהן (בין השנים 2019–2022) כמנכ"ל ארגון נכי צה"ל.
ביוגרפיה

לרמן שירת במסגרת גדוד 932 של חטיבת הנח"ל. בשנת 1987, במהלך שירותו הצבאי, נפצע וכתוצאה מכך, איבד את שמיעתו.
היה שותף ומנהל ברשת המסעדות "ספגטים". בהמשך, כיהן כמנכ"ל פירמת עורכי הדין "אהרנסון, שר, אבולעפיה, אמודאי ושות'".
בשנת 1999 עבר תאונת עבודה בעקבותיה הוא משותק בפלג גופו התחתון.
עסק בספורט הפראלימפי בענף הכדורסל בכיסאות גלגלים. הוא נמנה עם שחקני נבחרת ישראל לכדורסל בכיסאות גלגלים משנת 2003 ועד שנת 2012, ובין היתר, השתתף באולימפיאדת בייג'ינג בשנת 2008.
בין השנים 2009–2019 כיהן לרמן בהתנדבות כיו"ר הנהלת בית הלוחם תל אביב וכיהן גם כחבר הוועידה הארצית של ארגון נכי צה"ל מטעם מחוז תל אביב-יפו והמרכז.
בין השנים 2013–2016 שימש כמנהל הכללי של הוועד הפראלימפי הישראלי וההתאחדות הישראלית לספורט נכים.
משנת 2015 הוא חבר הנהלה והגזבר של IWBF אירופה, הנהלת איגוד הכדורסל האירופאי בכיסאות גלגלים.
מאז יוני 2019 ועד יוני 2022 כיהן כמנכ"ל ארגון נכי צה"ל.
לרמן הוא בוגר המרכז הבינתחומי הרצליה במנהל עסקים ומוסמך במדיניות ציבורית מאוניברסיטת תל אביב. הוא גם בוגר קורס דירקטורים.
נשוי ואב לארבעה. מתגורר ברעננה.
הערות שוליים

↑  אתר ארגון נכי צה"ל
↑  בית הלוחם ת"א זכתה בגביע והשלימה דאבל, באתר ONE‏, 13 במאי 2008
↑  אברהם תשובה, אבי לרמן נבחר למנכ"ל הוועד הפראלימפי, באתר ynet, 3 באפריל 2013
|  משלחת ישראל למשחקים הפאראלימפיים בייג'ינג (2008)  |
| --- | --- | --- |
|  אופני יד | נתי גרוברג |  |
|  אתלטיקה | בזה נבבה |  |
|  חץ וקשת | עמית דרור |  |
|  חתירה | פסקל ברקוביץ •  אלי נאווי • חתירה זוגית (איגור קוגן, מרי קוגן) רביעייה מעורבת (אנסטסיה דוברובולסקי, אנדריי זוכבאיה, ראובן מגנאג'י, שיר קלמנוביץ וההגאי גנדי סנדלר) |  |
|  טניס |  שרגא ויינברג • אילנית פרידמן •  בועז קרמר |  |
|  טניס שולחן | דוד אלטרץ • לירן גבע • זאב גליקמן • שמואל שור |  |
|  כדורסל | נבחרת ישראל בכדורסל כיסאות גלגלים (גברים) (אריאל אוטולנגי, אלון דור-און, ליאור דרור, דוד דרעי, לירן הנדל, שי חיים, אבי לרמן, דותן מישר, רון פורמן, רותם פיליפס (קפטן), רועי רוזנברג, אייל שרטוב) |  |
|  קליעה |  דורון שזירי |  |
|  רכיבה | עומר בן-דור |  |
|  שחייה | זיו בטר • יזהר כהן • קרן לייבוביץ' • ליעוז עמר •  ענבל פיזרו • ענבל שוורץ • איאד שלבי |  |
|  שיט | צוות סונאר (ארנון אפרתי, בני וקסלר, דרור כהן) |  |